VIJEĆE MJESNOG ODBORA

 MRACLIN

  **ZAPISNIK**

sa 1. sjednice VMO održane 15. siječnja 2018. u 19,00 sati u prostorijama Društvenog doma.

PRISUTNI: Tihomir Hubak

 Jasnica Čunović

 Vesna Tafra

 Antun Kos

 Vladimir Križanić

 ODSUTNI: Sjtepan Kos,

Zlatko Galeković

Predsjednik VMO Tihomir Hubak pozdravlja prisutne i predlaže slijedeći:

 DNEVNI RED:

1. Verifikacija zapisnika sa 7. sjednice VMO održane 23. listopada 2017.;
2. Izvješće o radu u 2017. godini;
3. Uređenje kuhinje u Društvenom domu, te promjena stolarije na Vatrogasnom domu;
4. Razno

Dnevni red je jednoglasno prihvaćen.

1. Zapisnik od 7. sjednice održane 23. listopada 2017. dostavljen je na uvid svim članovima VMO. Članovi Vijeća suglasni su sa navedenim u Zapisniku sa 7. sjednice, te je isti jednoglasno verificiran.
2. Vezano uz poziv KLASA: 026-03/2018-01/1, URBROJ: 238-31-13/03/120-2018-1 od 4. siječnja 2018., Vijeće mjesnog odbora Mraclin sukladno člancima 77. i 79. Statuta Grada Velike Gorice (Službeni glasnik Grada Velike Gorice br. 1/2013), dužno je dostaviti Izvješće o radu u 2017. Godini. Izvješće o radu sa priloženim zapisnicima sa sjednica, dužni smo dostaviti do 1. veljače 2018.
3. Krajem prošle godine donešen je proračun Grada Velike Gorice za 2018. godinu, iz kojeg bi se trebala financrati adaptacija kuhinje u našem Društvenom domu. O kojem se iznosu radi nismo dobili službenu informaciju, no imamo saznanja da se kreće u uređenje. Slijedeći bi se tjedan sa članovima VMO trebao sastati gospodin Dražen Bačurin, pročelnik Odjela za mjesnu samoupravu, kako bi se dogovorili o izvođačima radova. Potrebno je prikupiti ponude za izvođenje radova u što kraćem roku. Imamo obećanje da će radovi biti gotovi do 1. lipnja 2018. godine. Isto tako, promijeniti će se sva stolarija na Vatrogasnom domu, no ta će sredstva biti iz drugih izvora.

U Društvenom domu potrebno je izvršiti neke sitne popravke. Predsjednik Vijeća MO Tihomir Hubak, razgovarati će sa našim domarem Antunom Galekovićem, te ako je on u mogućnosti te popravke riješiti, dala bi mu se određena naknada za te radove.

1. Potrebno je rashodovati nešto suđa koje je oštećeno (stakleni pehari) te nabaviti nove. Uz pehare, potrebno je još nabaviti nešto suđa, te spužve, partviše i sl. vezano uz čišćenje Doma, jer su se stari pohabali i više ne služe svrsi. Potrebno je nabaviti i kancelarijskog materijala, tonere za printer i sl. Vesna Tafra je zadužena da napravi popis potrebnih stvari, pa će se tražiti od Grada da nam se potrebno riješi.

Popis potrebnog suđa, sredstava za čišćenje te kancelarijskog materijala, nalazi se u prilogu zapisnika.

Sjednica je završila u 20,00 sati.

Zapisnik vodila Predsjednik VMO

Vesna Tafra Tihomir Hubak